Shalom!
Tere tulemast vaatama saadet "Avastades Piiblit - Baruch Korman",
mille tuum on seotud mõttega "Sa pead armastama Iisraeli!"
Loodetavasti olete meiega selle pooltunni,
kus dr. Baruch, tõlgendab oma õpetustes Piiblit.
Dr. Baruch on vanemõppejõud Iisraeli Zera Avrahami Instituudis.
Kuigi kõik sealsed kursused on heebreakeelsed,
õpetab dr. Baruch siinses saates inglise keeles.
Saamaks rohkem me töö kohta teada,
külastage me kodulehekülge: www.loveisrael.org
Nüüd aga dr. Baruch ja tänane piiblitund.
Kui vaatame Piiblit, siis näeme,
et Jumal on alati - ikka ja alati, ustav pidama oma sõna.
Seetõttu on ka oluline võtta tõsiselt kõike Piiblisse kirjapandut.
Kui tahame olla lõpuaegade jõudes targad,
peame omama ka piibellikku arusaamist
prohvetlike ettekuulutuste ilmutustest.
Meil on hetkel pooleli Ilmutuse raamatu 7. ptk.'i uurimine.
Nägime selle esimeses osas,
et Jumala viha avaldumine on vältimatu;
et see oli tulemas maailma üle, aga Jumal tegi enne seda midagi.
Muide, me näeme täna, et Ta tegi lausa kahte asja.
Tema esimesest teost rääkisime juba eelmises saates.
Rääkisime sellest, et Jumal oma ülemlikkuses
ja ustavuses oma lepingulistele tõotustele
pitseeris Iisraeli iseendale.
Seda selleks, et näidata, kellele nad kuuluvad
ja samas hoida neid keset aega, mida teatakse ka Jaakobi hädaajana.
Jaakobi hädaaeg võrdub ajaga,
kus Jumala viha langeb selle maailma üle.
Iisraeli rahvas ei jääks ilma Jumala pitserita ellu.
Selleks aga, et Jumala tõotused täituksid
ja oleks näha, et Ta seisab oma sõna taga,
saab Iisraeli rahva seast olema üks väike jääk,
keda Jumal saab lõpuaegadel võimsasti kasutama.
Osad küsivad nüüd, kus see Piiblis kirjas on?
Päris paljudes kohtades.
Näiteks Sakarja kirja 9. ptk.'i viimane salm.
Me näeme seal,
et lõpuaegadel saab olema paganrahvaste seast 10 meest,
kes ütlevad juudi meestele: "Oleme kuulnud, et Jumal on teiega."
Ja nad haaravad kinni nende juutide hõlmast.
Juudi kuue hõlm sümboliseerib Jumala käske või korraldusi.
Nad ütlevad: "Me tahame ülistada Jumalat.
Me tahame kogeda lunastust."
Nad tahavad teenida Jumalat ja kuuletuda Talle.
Meid mitte ei päästeta meie sõnakuulelikkuse tõttu,
vaid meid päästetakse
olema sõnakuulelikud ja alistuma Jumalale.
See on üks imeilus kujund sellest, kuidas Jumal kasutab Iisraeli rahvast,
et iga juut tooks Jumalariiki kümme paganat.
Nii et Jumalal on Iisraeli rahva jaoks lõpuaegadel oma eesmärk.
Nii me siis nägime eelmises saates, kuidas Jumal pitseeris Iisraeli rahva -
12 000 inimest igast Iisraeli 12-suguharust.
Rääkisime ka sellest, et nende seas pole Daani suguharu,
kuna nad hülgasid Jumala tõotuse.
See õpetab meile,
et need, kes ei taha saada osa Jumala tõotustest,
need hüljatakse, kui Jumalariik saab rajatud.
Oleme rääkinud sellest,
kuidas suured usuisad liikusid tänu Jumala tõotustele.
Nad tahtsid saada osa Jumala lepingust ja selles olevast.
Jumala Sõna mõjutas nende elu.
Kuid läheme nüüd Ilmutuse 7. peatükiga edasi.
Olen juba rääkinud ühest sündmusest,
mis peab leidma aset enne Jumala viha langemist.
Selleks oli Iisraeli rahva pitseerimine,
mis tagab nende alal hoidmise keset Jumala viha.
Täna aga vaatame teist sündmust, leides selle Ilmutuse 7:9.
Ütlesin mõned saated tagasi, et see pole hermeneutiliselt korrektne
väita, et kuna Johannes tõmmati üles taevastesse,
siis see tähendabki kui kogu koguduse taevasse ülesvõtmist.
Ei tähenda.
Johannes tähendabki ainult Johannest.
Kui me tahame näha ülesvõtmise paremat ja täpsemat kirjeldust,
siis piisab sellest, kui vaatame Ilmutuse 7:9.
"Pärast seda" ehk siis kohe peale Iisraeli rahva pitseerimist,
"...ma nägin, ennäe: suur rahvahulk, keda ükski ei suutnud loendada"
Ja vaadake, kust nad pärit olid.
"...kõigist paganahõimudest ja suguharudest
ja rahvastest ja keeltest."
Mida see kirjeldab?
Seda, kuidas Jumal tõmbab välja oma lunastatud koguduse,
mis asub üle maailma.
Vahet pole, millisest rahvusest oled, mis keelt räägid
või milline on su nahavärv.
Jumala jaoks pole sel mingit tähtsust.
Need asjad ei mõjuta kuidagi kellegi lunastust.
Jumal kutsub inimesi igast taustast, keelest ja nö suguharust,
et nad oleks Tema rahvas
ja Ta kutsub nad välja läbi Jeesuse Kristuse nime.
Miks see nii oluline on?
Sest see on sama asi, millest räägib Joeli 3. peatükk,
kus on öeldud: "Ja sünnib, et igaüks, kes hüüab appi Issanda nime, pääseb.
Rabid mõistsid seda. Tegu oli Lunastaja nimega.
Nii nagu ka Apostlite teod 4:12 ütleb,
et inimestele on antud vaid üks nimi, mille kaudu saada päästetud
ja selleks on Jeesuse nimi.
"...ma nägin, ennäe: suur rahvahulk... kõigist paganahõimudest
ja suguharudest ja rahvastest ja keeltest,
seisis trooni ees ning Talle ees."
Selleks Talleks on loomulikult Jeesus.
Miks siin aga ei öelda, et see on Jeesus?
Miks siin ei öelda, et Päästja või Issand?
Vastus peitub selles,
et heebrea keeles tähendab Tall lunastajat.
See Tall viitab paasatallele.
Nii et kõik need inimesed, kes seisavad trooni ees,
on need, kel on olnud lunastuse kogemus Jumala Tallega.
Mida me siin veel näeme?
Siin on öeldud, et neil olid seljas valged rüüd
ehk teisisõnu - nad olid puhastatud Talle poolt.
Ja neil olid ka palmioksad käes (originaalkeeles "palmilehed").
Mida see tähendab?
Miks see nii oluline on ja mida see püüab meile öelda?
Nende saadete materjale ette valmistades
ja ka erinevaid allikaid uurides,
ei näinud ma ühtki kristlikku Piibli seletusraamatut
selgitamas, mida see salm püüab meile öelda.
Paljud kristlased mõtlevad palmilehtedest kuuldes
kohe palmipuudepühale.
Kuid seda ei peaks tegema. Miks?
Mis juhtus sel traditsioonilisel pühapäeval
enne paasapühi, kui Jeesus sisenes Jeruusalemma?
Rahvas tegi midagi.
Kuid nad ei võtnud mitte palmilehti, vaid palmipuu oksad
ja seda on oluline mõista,
sest palmipuuoks on judaismis seotud "lulaviga".
Mis see "lulav" veel on?
Piiblis on öeldud, et lehtmajadepüha ajal tuli minna
ja otsida nelja liiki puid.
Nii koguvad juudid nelja eriliiki lehti ja oksi
ja liidavad need kokku.
Kuid kogu selle pundi ehk "lulavi" aluseks on palmipuu oks,
mis on väga oluline,
sest see sümboliseerib sõltuvust Jumalast.
Nii võtab iga juudi mees lehtmajadepüha ajal
selle "lulavi" ehk palmioksa ja lehvitab seda.
Ta lehvitab neid nelja eriliiki taimi 4 tähistab maailma.
Ta lehvitab seda kuues erisuunas -
põhja-lõunasse, itta-läände ja üles-alla.
Miks kuues suunas?
Sest 6 tähistab armu.
Lehtmajadepüha on igatpidi seotud sõltuvusega Jumalast
ja viis, mille kaudu seda väljendada,
on see, kui me võtame vastu Jumala armu.
Nii et kõigil neil inimestel seal Ilm. 7:9 olid seljas valged rüüd.
Kuidas saada endale valge rüü?
Sa oled selle valge rüü vastuvõtja ja see on lunastuse tulemus.
Kes aga on lunastatud?
Need, kes mõistavad, et nad sõltuvad Jumalast.
Nii et need "lulavid" ehk palmioksad
on tunnistuseks usust, usaldusest Jumalast sõltumisest ja lunastusest.
Ühtlasi selle kuulutamisest kogu maailmale.
Kes midagi sellist teeb? Kogudus.
Nii kirjeldab Ilmutuse 7:9 inimesi igast suguharust, rahvast ja keelest,
kes seisavad Jumala trooni ja Talle ees.
Pange tähele, et siin on seos Jumala trooni, Iisraeli ja Talle vahel.
Me näeme läbi Ilmutuse raamatu ühte kasvavat, järjepidevat suhet
Jumala Talle ehk Jeesuse ja Jumala trooni vahel.
Need inimesed selle trooni ees
usuvad Talle, on kogenud lunastust ja kinnitavad oma sõltuvust Jumalast.
Ilmutuse 7:10:
"Nad hüüdsid suure häälega: Pääste on meie Jumalal"
Miks nad nõnda ütlevad?
Sest nad on saanud osa kõigest päästes peituvast.
Mida see tähendab? Uut ihu.
See kirjeldab siin usklike ülesvõtmist taevasse,
kus nad on kogenud päästet.
Seetõttu nad hüüavadki:
Pääste on meie Jumalal, kes istub Troonil ja Tallel!”
Kõik inglid seisid trooni ja vanemate ja nelja olevuse ümber
ning heitsid trooni ette silmili maha"
Ja mida nad tegid? Näeme seda juba neljandat korda.
"...ja kummardasid Jumalat."
Tahan, et näeksite siin midagi.
Tahan, et näeksite otsest seost pääste ja Jumala kummardamise vahel.
Vaid päästekogemus on see,
mis võimaldab kellelgi ka ülistada ja kummardada Jumalat.
Küsite: "Aga kust sa ikka tead,
et siin räägitakse just usklike ülesvõtmisest?"
See saab hetke pärast vägagi selgeks.
Ilm. 7:12: "Hüüdes: Aamen!"
See on tähendusrikas,
sest me näeme ka Ilmutuse raamatu alguses
vanemaid hüüdmas: "Aamen!"
Aamen! Õnnistus ja kirkus ja tarkus ja tänu ja au ja vägi ja võim
olgu meie Jumalale igavesest ajast igavesti! Aamen.”
Ja siis siin on öeldud salmis 13:
"Ja üks vanematest kõneles ja ütles mulle:
Need seal valgetes rüüdes - kes nad on ja kust nad tulid?”
Ma vastasin talle: Mu isand, sina tead.”
Ning tema ütles mulle"
Siin on nüüd see võti.
Need on need, kes tulevad suurest viletsusest"
Tahan, et näeksite siin, et Piibel on väga detailne.
See salm ütleb siin otse, et tegu on nendega,
kes on tulnud välja suurest viletsusest ehk kannatusteajast.
Millele see viitab?
Neile, kes on tulnud läbi sellest,
millest rääkisime Ilmutuse 5. ptk.'i 5. pitseri juures.
Need, kes on kogenud kannatusi, tagakiusu ja surmamist
tänu oma usule Jumalasse ja sellest tunnistamisele.
See on esimene ülestõusmine Jumalariiki,
mis hõlmab endas nii neid, kellest äsja rääkisime,
kui kõiki teisi usklikke, kes on surnud mis iganes põhjustel.
Vanuse, haiguste või mille iganes muu tõttu,
aga kes on surnud usklikena.
See on see aeg,
mil nad seisavad Jumala ees, Talle ees ja Jumala trooni ees
ja ülistavad Jumalat koos 24-vanemaga ja nelja olendiga.
Mida nad aga ütlevad?
Vaatame hoolikalt osasid nende reageeringuid.
Nad tegid midagi.
Ilmutuse 7:14:
"Ma vastasin talle: Mu isand, sina tead.”
Ning tema ütles mulle:
Need on need, kes tulevad suurest viletsusest"
Tahan, et näeksite siin midagi.
Siin on juttu väga konkreetsest asjast.
Siin pole juttu nendest, kes tulevad lihtsalt suurest viletsusest
vaid neist, kes tulevad suurest viletsusest
ühel kindlal moel.
"...ning on pesnud oma rüüd ja teinud need valgeks Talle veres.
Sellepärast nad on Jumala trooni ees
ning on teenimas teda ööd ja päevad tema templis.
See, kes istub troonil" See tähendab Jumalat ennast.
"...laotab oma telgi nende üle."
See tähendab seda,
et Jumala asupaik saab olema nendega
ehk neil on lähedane ühendus Temaga.
Miks sellest siin üldse räägitakse?
Seetõttu, et see on pääste tulemus.
See, et me saame kogema lähedust Jumalaga
ja olema koos Temaga.
See on see, milles see võit peitub
ja see on see, mida Piibel püüab meile öelda.
Taaskord, kuni selle ajani siin pole Jumala viha veel välja valatud.
Me näeme Jumala viha avaldumas alles järgmises, 8. peatükis,
kus me näeme Jumala kohtumõistmist
ja ka seda, kuidas ühik 1/3 hakkab pidevalt korduma.
Miks?
Sest Jumal ei vala oma viha selle maailma üle korraga välja,
vaid teeb seda 1/3 kaupa.
Miks?
Sest Ta tahab, et inimesed parandaksid meelt.
Samas, mida lähemale Ilmutuse raamatu lõpule,
kui me jõuame viimaste peatükkideni,
enne uue Jeruusalemma rajamist,
me näeme Jumala täie viha väljavalamist.
Praeguseni aga pole seda veel juhtunud.
Enne Jumala viha väljavalamist peab kaks asja sündima.
Esiteks peab Iisraelist pitseeritama need 144 000 inimest.
Teiseks peab toimuma usklike ülesvõtmine.
Mis aitab meil kõiki neid sündmusi mõista?
Me teame, et lõpuaegadel saab olema üks leping.
Inimlik leping ehk kokkulepe antikristuse ja maailma vahel.
Üks asi, mille see leping endaga kaasa toob,
on templi rajamine.
Nii et kui te küsite,
kas meie, kes me elame veel enne usklike ülesvõtmist,
saame nägema uut templit Jeruusalemmas,
siis vastus sellele on "jah".
Inimestel on väga raske seda mõista.
Lugesin üht raamatut templi kohta, mille keegi mulle andis
ja seal oli öeldud, et moslemid ei laseks sel kunagi juhtuda.
Kuid see polegi oluline,
sest neid pole enam selleks ajaks pildil nagunii.
Miks?
Mäletate seda lahingut Taanieli 8. peatükis?
Seal on juttu sellest, kuidas islam püüab vallutada maailma
Kes nad aga rajalt maha võtab?
Antikristus.
Siin on üks oluline aspekt, mida paljud ei mõista.
Paljud õpetavad tänapäeval, et antikristuse religiooniks on islam.
Olgu siinkohal aga öeldud,
et islam ei lähe kokku Jumala plaanide- ja eesmärkidega.
See aga on osa Jumala ilmutusest, mida ei mõisteta.
Islam on julm ja täis vihkamist ja täielik vastand Jumala loomusele.
Seetõttu isikud, kes püüavad kahjuks kasutada Allahi nime,
mis viitab kui Jumalale,
eksivad rängalt.
Miks?
Sest Allahi õpetused, olemus ja eesmärgid Koraanis
on väga, väga erinevad Piibli Jumala olemusest.
Nii on see vale, ebatäpne ja patune asi uskuda,
et Iisraeli Jumal ja Allah on üks ja sama Jumal.
See on lausa Jumala pilkamine öelda, et Jeesus on Allahi poeg.
Ta ei ole ja Ta surmab kõik Allahi järgijad.
See on see, mis lõpuks sünnib.
Miks ma ütlen, et islam ei saa olla antikristuse religioon?
Väga lihtne.
Kui vaadata tänapäeva, siis mis on see, mis liidab islamit?
Moslemite seas on ka lõhenemisi ja neil on oma erinevad nö usulahud.
Mis neid siis ühendab?
Vaid üks asi.
Nende viha juudi rahva vastu.
Nad põlgavad Iisraeli rahvast.
Nii tahab islam sõdida Iisraeli vastu ja hävitada juudid.
Mis vähemalt alguses aga pole antikristuse plaan.
Uurides edasi Ilmutuse raamatut,
me näeme, et antikristus püüab juudid ära võluda.
Ta tahab, et juudid ülistaks teda ja mitte Iisraeli Jumalat.
Nii et see, et anikristus õnnistab algselt näiliselt Iisraeli,
lastes ehitada sinna templi
ja lubades tagada neile rahu ja turvatunde,
on vaid vale ja võltsõnnistus teatud ajaks.
Kui Iisrael langeks selle lõksu ja võtakski selle vastu,
siis mis siis saaks?
Taanieli raamat, Matteuse evangeelium
ja ka 2 Tessalooniklaste 2. peatükk
räägivad Jumalast taandumisest.
Mida see tähendab?
Seda, et templis hakatakse kuulutama igasugu valesid asju.
Selleks aga peab tempel saama esmalt üles ehitatud.
Mida Piibel selle kohta ütleb?
Viitan siinkohal eriliselt 2 Tessalooniklaste 2:1-4.
Paulus ütleb siin, et me ei laseks end petta
ega järgiks mingit õpetust,
mis oleks otsekui apostlite poolt jagatud,
kuulutades, et Issanda päev on tulnud.
Mis päev?
See päev räägib usklike kokku kogumisest Jeesusele
ehk siis usklike ülesvõtmisest.
Just nii. 2 Tessalooniklaste 2. peatüki esimesed salmid
räägivad sündmustest, mis on seotud ülesvõtmisega.
Paulus aga ütleb, et see päev ei tule enne,
kui pole toimunud äralangemist.
Ja mis see äralangemine on?
Võite sellest ise lugeda.
Ta ütleb, et seadusevastane ehk patune inimene ehk antikristus
saab ilmsiks.
Mille järgi me ta ära tunneme?
Selle järgi, et ta on Jumala seaduste vastu
ja kuna ta on äralangenud ning paneb vastu Jumalale.
Ta läheb kõige pühamasse paika, väites, et tema on Jumal.
Ta väidab seda seetõttu, et tema lasi templi ehitada,
kuna ta on toonud ohvreid ja kaitsnud Iisraeli.
Ta on teinud palju "häid" asju, otsekui õnnistades Iisraeli.
See aga on tema viis
meelitada Iisrael eemale Jumalast ja enda juurde.
Iisrael aga paneb vastu ja mis siis saab?
Selle vastupanu peale...
Ma ei tea, kas sekundite, tundide, päevade või nädalate jooksul -
kuid igal juhul üsna peagi peale seda leiab aset usklike ülesvõtmine.
Enne seda ülesvõtmist toimub aga usklike saatanlik tagakius.
Saatan pöörab antikristuse tähelepanu Iisraelile,
kes hakkab vastu ja toimub usklike ülesvõtmine.
Kes aga järele jäävad?
Jumala sulased, Iisrael.
Ja siis hakkab antikristus juute taga kiusama,
mida Piibel nimetab Jaakobi hädaajaks.
Kuid nõnda nagu Jumal hoidis juute alal Egiptuses,
nõnda Ta hoiab neid alal ka lõpuaegadel.
Vaatame uuesti Ilmutuse 7:15-17:
"...nad on Jumala trooni ees
ning on teenimas teda ööd ja päevad tema templis.
See, kes istub troonil, laotab oma telgi nende üle.
Neile ei tule iial enam nälga ega iial enam janu,
ka ei lange nende peale päikest ega mingit lõõska,
sest Tall, kes on" Kus?
Trooni keskel.
Jõudes viimasesse etappi,
kus Jumal hakkab valama välja oma kohtumõistmist ja viha...
Mida lähemale me sellele jõuame, näete te, kes võtab keskse koha?
Näete, mida siin öeldakse Jeesuse kohta?
Siin ei öelda, et Ta oleks trooni ees või lähedal,
vaid Tall on trooni keskel.
Ja mida Ta teeb?
Ta "hoiab neid kui karjane ja juhatab nad eluvee allikaile;
ning Jumal pühib ära iga pisara nende silmist.”
Mida me siin näeme?
Jumala päästet.
Mida me siin näeme?
Jumala ustavust.
Mida me siin näeme?
Seda, kuidas Jeesus võtab kogu kohtu enda peale
ja valitseb selle maailma üle.
See on see, mille suunas oleme liikumas.
Mida Ta aga teeb selleks, et hakata valitsema seda maailma?
Ehk teisisõnu - mis peab sündima, enne, kui Ta Kuningriik saab rajatud?
See sama, mida Sakarja kirjas nägime.
Mis see on?
Jumal ilmutab ikka ja jälle üht tõde -
enne Jumalariiki tuleb kohtumõistmine
ja see on see,
millest Ilmutuse raamatu 8-10. peatükid räägivad.
Jumala kohtumõistmisest.
Ilmutuse raamat toob esile väga huvitavaid asju,
ilmutades ja õpetades meile uusi tõdesid.
Ilmutuse raamatu teises osas aga näeme väga detailset kirjeldust
Jumala täiemahulisest kohtumõistmisest
ehk Tema viha väljavalamisest selle maailma üle.
Sõbrad, aeg on ligi.
Me oleme väga lähedal sõjale, millest Taanieli 8. peatükk räägib
ja mis sillutab kõigele eesootavale teed.
Me oleme väga lähedal nägemaks,
kuidas islam saab liikuma põhja, lõunasse ja läände.
Me hakkame nägema
piibellike prohvetlike ettekuulutuste täitumist.
Küsimus vaid on - olete te nendeks sündmusteks valmis?
Olge õnnistatud ja näeme juba järgmisel korral!
Loodetavasti oli teile tänasest saatest kasu
ja te jagate seda teistegagi.
Aadressilt: www.loveisrael.org
leiate palju teisigi Baruch Kormani artikleid ja saateid
www.loveisrael.org
Soovides toetada TV7 tööd, võite helistada 900 1770 (hind 10)
või teha pangaülekande, leides me andmed www.tv7.ee
Olge õnnistatud Jeesuse nimel ja Shalom Iisraelist!
Tõlge: Anne-Ly Raukas